SIRI ดีเดย์ขายหุ้นกู้วันนี้ ดอกเบี้ย 4% ผ่านแอป “เป๋าตัง”
ขายแล้ววันนี้! หุ้นกู้ดิจิทัลแสนสิริ อายุ 4 ปี ดอกเบี้ย 4% ผ่านแอปพลิเคชัน “เป๋าตัง” เริ่มต้น 1,000 บ. ทวีคูณครั้งละ 1,000 บ. ต่อการซื้อสูงสุดได้ไม่เกิน 50 ล้านบาท/ราย
ขายแล้ววันนี้! หุ้นกู้ดิจิทัลแสนสิริ อายุ 4 ปี ดอกเบี้ย 4% ผ่านแอปพลิเคชัน “เป๋าตัง” เริ่มต้น 1,000 บ. ทวีคูณครั้งละ 1,000 บ. ต่อการซื้อสูงสุดได้ไม่เกิน 50 ล้านบาท/ราย
19 ก.ค. 2565

ผู้สื่อข่าวรายงานว่า บริษัท แสนสิริ จำกัด (มหาชน) หรือ SIRI ได้เปิดขาย “หุ้นกู้แสนสิริ” ครั้งที่ 3/65 ชุดที่ 2 ชุดใหม่อายุ 4 ปี ให้แก่ผู้ลงทุนทั่วไป โดยผู้ที่สนใจสามารถจองซื้อได้ตั้งแต่วันที่ 19-21 ก.ค.65 สามารถลงทุนขั้นต่ำ 1,000 บาท ทวีคูณครั้งละ 1,000 บาท ต่อการซื้อสูงสุดได้ไม่เกิน 50 ล้านบาทต่อราย ทั้งนี้จะต้องจองซื้อผ่านแอปเป๋าตัง และแอปพลิเคชัน CIMB Thai Digital Banking สำหรับหุ้นกู้นี้จะมีการจ่ายดอกเบี้ยทุก 3 เดือน ตลอดอายุหุ้นกู้ ด้านอันดับความน่าเชื่อถือบริษัทและหุ้นกู้อยู่ที่ระดับ BBB+
สำหรับวันครบกำหนดไถ่ถอน วันที่ 22 ก.ค.69 ดอกเบี้ย 4% ต่อปี โดยจ่ายดอกเบี้ยทุกๆ 3 เดือน ซึ่งจะมีการชําระดอกเบี้ยงวดแรกในวันที่ 22 ต.ค.65 อย่างไรก็ตามถ้าหากวันชําระดอกเบี้ย ตรงกับเสาร์-อาทิตย์ จะมีการเลื่อนวันชําระดอกเบี้ยออกไปในวันทำการถัดไป